





Ralph Midgley, 
24 Staniwell Rise, 
SCUNTHORPE, 
DN17 ITF 


YELOD TELDEGTELID 
МОМ 8 GUSTUL 2012 (Pads 57 jü 64) 
О Volapükaflens Valöpo! 


Kadäm Volapüka dabinon sis dels primik mufa. Dabinon 
nog ün tim at. Binon noganükam ad sefükön fütüri püka. 
Dalabon Kadämanis jöl. Büo ädalabon Kadämanis mödikum, bi 
Volapükanef äbinon gretikum. Seman gideton ad sukön yufi 
pükavik Kadäma, kel jäfidon vü del balid tobula jü del kildegid 
prilula yela alik. 


Dö limans Kadäma: Limans jöl Kadäma nulädik binons 
Volapükans, kels dalabons noli legudik püka, e kels dalabons i 
tälenis patik ad lofön Volapükanefe. Bejäfons büsidi Кабата 
kobü Cifal, kel binom presidan ota. Utans, kels ya calikons іп 
muf vedons itjäfidiko Kadämans; votans cälons ad dinit 
Kadämana dub Dalebüd Cifala. 


Dö vob Kadäma: Attimo Kadäm jäfikon cifo me xam 
vödas nulik, sevabo, uts kels no nog dalabons vödis leigik 
Volapükik. Nen zep Kadäma, vöd nulik no kanon pubön in 
vödabuks as vöd calöfik. Vödabuks e tidodems nuliks no binons 
calöfiks nen noet: Nämätü e Zepü Kadäm Bevünetik Volapüka. 
Zuo Кабат labon bligis votik, kels pabepenons іп Nomem 
Volapüka. 


Anu fredob levemo ad nunön oles nemami Kadämanas 
nulik tel, dö kels kanols reidön su pads gaseda atmulik. 


Valikosi Gudikün Oles 

HIEL MICHAEL EVERSON – КАОАМАМ NULIK 





Pemotob іп zif Norristown (Pensülvän/Tats Pebalöl), ed 
älödob in zif Tucson, Larizonän bäldotü yels сеске. Ästudob 
Deutänapüki e Pükavi Jenavik pö Niver Larizonäna, e poso 
ästudob i jenavi рё Niver Kalifornäna tö zif Los Angeles. 


Äsetevob lü Lireyän ün yel 1989, kö älödob tö zif Dublin 
ай yels degfol; poso äkömob lü zifil Westport in vesüd Lireyäna. 


Äprimob ad vobön ko penäts vola ed ävedob 
jäfüdisevan jüfama penamamalas pro nümöms. Äyufob ad 
jüfön penätis e penamamalis mödikis ini потет bevünetik, 
sevabo el 'Unicode'. Vobi obik at kanoy logön lä: 


http://evertype.com/formal.html 


Sis yel 2009 binob dabükan. Edabükob bukis mödik in 
Lireyänapük ed in Korvalänapük. Nitedälob vemo dö vob ela 
Lewis Carrol, ed  edabükob “Alice's Adventures in 
Wonderland” in püks ti teldegs. Ayelo obükob tradutodi ela 
Ralph Midgley in Volapük, sevabo: “Ventürs jiela Lälid in 
Stunalän”. Ed ayelo äprimob ad dabükön vödabuki gretik ela 
Arie de Jong, äsi gramati omik. 


As Kadäman, spelob, das skis pükavik oba obinon 
frutiks Soge Bevünetik Volapüka, bi ya evobob tefü daglof 
vödastoka in Lireyänapük ed іп Kornvalänapük. Kredob, das 
skils at oyufons obi ad “kleilükön sinifis vödas nulädik, kels по 
nog dalabons leigafomis Volapükik,” ma vöds statudas obsik. 





Desins obik binons balugiks, sevabo: vilob fovön 
dabükoti bukas Volapükik. Nitedälob patiko tefü vödastokav, 
bi kredob, das fütür püka oneodon fövön vobi vödastokavik elas 
Arie de Jong e Ralph Midgley. 


Kludo, vilob jäfön me vob löpik ad yufön Sogi tefü 
propagidam (medü resodapad), äsi tefü pak, stud e tid püka 
obsik. 

SOG веъзйретзк VOLAPÜRKA 


DALEBÜD CIFALA NÜM BAL 
YELA 2012, TÜ DEL BALID YULULA 





DISPENAN: Brian Reynold Bishop : Cifal Soga 
Bevünetik Volapüka, 


VÄTÄLÖLO, 


— das Volapükanef ün tim presenik по plu dalabon dabükani calöfik, 
– das söl MICHAEL EVERSON ејопот lanäli gretik pro Volapük, 
– das binom dabükan, labü nol legudik kaenava nulädik, 

— das epropagidom ed opropagidom Volapüki fütüro dub dabük 
bukas tefik, 


CÄLOM PRIMÜ ADEL 
Söli MICHAEL EVERSON, 
lödöl in Lireyän, lä Cnoc па Ѕсеісћіп, Leac an Anfa, 
Cathair na Mart, Co. Mhaigh Eo, 


as Kadäman in 
KADÄM VOLAPÜKA. 


So pelonöl 
IN ZÄNABÜR VOLAPÜKA 
Brian Reynold Bishop 


CIFAL : SOGA BEVÜNETIK VOLAPÜKA 

РАМАМ№ Е РАМОТ (FINOT 
(fa hiel Frank Roger) 


Sökod pänotilas ninü pänotils muton dido fovön 
nenfino. No kanoy.logön pänotili lätikün, bi lätikün jenöfo по 
dabinon.” 


“Ab atos binon nemögik!” ägespikom. “Flanü votik, ekö 
i plän dalabana museda. Аседор klüliko, das äbinon te 
blöfäd ad selön pänoti.” 


“Cedü ob, dabinon te din nog bal ad dunön,” äsludom 
nolavan. “Steifülolös аа tuvön pänani it, е säkolös оті. 
Dalaban museda mutom sevön kiöpo lödom, е kanom ідо 
seivön omi.” 


Sekü atos, tü del sököl ävisitob lekanotamusedi: 
“Artfelt Desires,” ed äzüspatob us. Arthur älogom obi ed 
äkömom ad spikön ko ob. 


"Memol-li pänoti, keli eremob is епи?” äsäkob. 


“Lesiö!” ägespikom. "Рёпап е Pänot,” no-li? Pänot fa 
pänan letälenik. 


“Fümö!” Ab bos tefü pänot böladon obi. 
“Kleilükolös, begö!” 


“Viloböv sevön, lio pänan eplöpom ad рапёп sökodi 
nenfinik pänotilas піпй pänotils. Cedol-li, das okanol ba 
tuvön omi ad säkön somikosi?” 


“Pänans buons valemo ad по sävilupön calaklänis 
ти klänöfikis,” ägespikom Arthur. “Тоо tikamagot olik liedo 
no fruton. No sötob bo sagön atosi ole, ab eremob pänoti at 
ае jiflen ela Gabriel, jikel по ilabof kädi saidik pos 
nelogädikam calöfik oma. Äkosididom bofikanis onas. 
Kredob, das iselof jenöfo pänotis mödikün , kels äbinons nog 

іп уобӧр ота. Suno omutof sukön уобоаї if по 
gekömom, e mögäd somik no jinon luveratik.” 


Edanob Arthur vemo, ed äsegolob läseto se mused. 
Ädasevob anu, das neföro ötuvedob kläni gretik pänota. 
Ab pos dels ömik, ekö ob in bötädöp nemü: “Sabaglok 
Vagik,” ed äbespikob dönu säkädi at ko flens oba. 


“Logob te mögi balik,” Xavier äsagom. “If ѕӧкоа 
pänotas ninü pänotas dido binon nenfinik, atos sinifon, das 
neföro окапоп finikön.” 


“So-li?” 


“Ma ob, pänan binom nog jäfedik e pänom, ai plu, 
pänotis smalikum, аі dibikumo, рӧ step alik vega.” 


“Kiöp üfo pänan binom-li? Ästäänükob namis oba, 
bi lölöfiko по äkanob suemön tikäli ela Xavier. 


“Kleiliko pänüsugom sovemo ini vob oka, das 
iläsikom kobü pänots, kelis äpänom. Binon ga mod soelik 
аа dunön pänotilis somik nekredoviko miniatürikis. Шо 
äkanom-li voto lovegolön love Іодатауіаої daluskopa?” 


“Ekö teorod lölöfiko nesiämöfik, o Xavier!” 


“Binon teorod balik labü siäm semik,” ägespikom 
Xavier. “Plänon sökodi nenfinik pänotas, lio padunon vob 
smalikün, kobü jenöfot, das pänan enelogädikom. | plänos 
tiädi pänota. If kanol tuvön teorodi gudikum - benö! ab 
vütimo okredob teorodi oba!” Äbetikob säkädi flanao alik 
mögik, ed ämutob fino baicedön ko flen obik, ifi kleilükam 
omik binon lölöfiko netikavik. Lomü ob, ästudom 
pänoti nogna. Jön e sinif trigik ota äflapons obi ai plu. 
Äsagob ninälo, das mutob kälöfiküno mufön e püfädön oni 
ad по tupön pänani, kel äpänom us seimo plödü 
logamavidot banoremik logas obik. Fümo mutoy trätön 
pänoti, kel progedon ai, kälöfiküno. 


УШ:62:2012 


HIEL ARDEN В. SMITH - КАОАМАМ NULIK 





Pemotob in zif Visalia (Kalifornän/Tats-Pebalöl) ün yel 
1966, tü del 4“ yanula, ed estudob pükavi Germänik pö Niver 
Kalifornäna in zif Berkeley, kö edokikob ün yel 1997. Atimo 
ägididob dö jänam selidöpas zül іп Nolüda-Kalifornän, е 
semikna ädunob redakavobi pro dabüköps tidabukas 
Deutänapükik. 


Sis yel 1988 penob lartügis nolavik tefü püks mekavik, 
pato püks e lafabs pejaföl fa hiel J.R.R. Tolkien, e sis yel 1992 
redakob vödemis pükavik lautana at. 


Etuvob Volapüki, Sperantapüki e reti in buk: "The Book 
of a Thousand Tongues" (Buk Pükas Mil), ven äbinob 
gümnadan. Eprimob ad konletön bukis Volapükik za yel 1990, 
ed i potakadis bäldik Volapükik ün yel 1997. Lä 
http://home.earthlink.net/~erilaz/potakad.htm! kanoy logön 
konleti obik potakadas. 





Id epenob tefü Volapük іп notäds difik, a.s. in kapit tefü 
yufapüks bevünetik in buk: "From Elvish to Klingon: Exploring 
Invented Languages" (De el Elvish jü el Klingon: Vestig Pükas 
Mekavik) peredaköl fa hiel Michael Adams. 


Epenob i resodapadis: “Volapop,” kelis epubon ün yel 
1998 tü del 18“ febula 18; 


http://home.earthlink.net/~erilaz/ 


Su lomapad kleilükob: ‘Televid, bioskops, musig, 
grenaflogs pejuegädöl e valikos diotik binons spikotadins su pads 
at’. Tiäd “Volapop” binon mig binü “Volapük” е “pop,” kel 
binon vöd Linglänapükik ko sinif: “pöpedik (äs іп “pop culture,” 
“pop music,” е ret). Semikna penob revidis, е jafob padis 
nulik. Ab yels degfol pos dabükot balid, “Volapop” bleibon 
balikos in bevüresod. 


Ф Ф Ф Ф Ф Ф Ф Ф 

SOG BPEVÜNCTIK VOLAPÜRKA 


DALEBÜD CIFALA NÜM TEL 
YELA 2012, TÜ DEL BALID YULULA 





DISPENAN: Brian Reynold Bishop, Cifal Soga 
Bevünetik Volapüka, 


VÄTÄLÖLO, 


— das söl ARDEN R. SMITH sis yels ömik vobom ad propagidön 
Volapüki, pato pro yunans medü bevüresod; 

— das egebom, ed ogebom nolis liegik ота netapükas äsi pükas 
mekavik votik dünü Volapük; 

= das nitedälom dö koboseid vödabukas e tidodemas, ей okevobom 
fütüro tefü vob zesüdik at; 


CÄLOM PRIMÜ ADEL: 
Söli ARDEN R. SMITH, 


lödöl in Tats Pebalöl, lä 1015 SOLANA AVENUE, 
ALBANY, CA94706-1617 


as Kadäman in 
КАРАМ VOLAPÜKA. 


So pelonöl 


IN ZÄNABÜR VOLAPÜKA 


Brian Reynold Bishop 
CIFAL : SOGA BEVÜNETIK VOLAPÜKA 

JOHANN MARTIN SCHLEYER 
(1831-1912) 


Bü yels tum, tü del 15 gustula, yela 1912 ädeadom Datuval 
Volapüka, pos lif yelas mödik dünü God e Menef. 


O kanitan in fag fagik! kikodo ton hapa 

e lid svidik ola emüätikons-li? kikodo seilol-li yaso lunüpo? 
Ag! vaniko valikans ästebedons desiro, kels ifredons dö kanit olik; 
nu evedos stilik, ya sis tim so vemo lunik. 

Fino nun isio kömon, das stinapläyi hapa 

kanitan obas elüvom, ad dedietön oki diseine votik. 

Bi suvikna etevom da län foginik so ömik, 

senälom, do sevom dub tälen okik , pükis mödik, 

ga liedi go bidäliki in ladäl, das, sisä tüm di ‘Babel’ pibumon, 
рік nonik binon tuvovik, kel sevädon рё valikans. 

E pos datik lölöfik lunik ävedos kleilik in tik oma, 

ed i mals nu ädasevädikons süpo pö om. 

Täno i vöds pädatuvons – so Volapük ädavedon. 

Dasumom nu vobodi sublimik oka Ко dasev lölöfik. 

Tidäbs nolavik mödik kobikons zü om in sirkül veitik, 

e so vestigom ai mödikumo, e vobod omik mesedon zili. 
Olabon fütüraseki, pro vol vemo veütiki, 

ifi pük at no pliton dotimani smalik ömik; 

ibä tikäl omik, kel ai vestigon, no leadon takädön koapi. 

О! fiduinomös nog vobodi ока! Оп tim latikün 

okronon nemi ота те fam nedeadöfa. 

Ab dat el ‘Sionsharfe’ no ömüätikon lelöliko, 

nams löfafulik älofons okis ad dün ona, 

е kanitans kobükons okis dönu ad fed nämöfik. 

Ool! mastan balid Һара! benedolös oni те mud e ladäl, 
dat dönu tononös veitio love bels, mel e län, 

e padedietonös Ко lanäl fulik te kline, nobe е jöne! 
Letolös, das votikans kanitons lidis, kels flätons pölacedis taledik! 
Lids obsik, vögs obsik lüodikons frediko sülio! 

binons prelud kanita laidüpik in sülaspad veitik, 

kö ad jenöf cenon drim keinik poedota obsik! 


[fa jiel Wilhelmine Seiler; Miesbach (Bayän)] 


